Байкыбаш районы

Байкыбаш районы (, ) — Башкортстан АССР составындагы административ-территориаль берәмлек. 1937—1956 елларда гамәлдә торган.
 Җәгърафик урнашу 
Район АССРның төньягында урнашкан; төньякта Аскын районы белән, көнчыгышта — Караидел районы белән, көньякта — Нуриман вә Благовещен районнары белән, көнбатышта Мишкә вә Балтач районнары белән чиктәш булган.
 Тарих 
Байкыбаш районы 1937 елның 20 мартындагы БҮБК «Башкорт АССРында яңа районнар булдыру турында» карарына туры китереп булдырылган.http://www.melgrosh.unimelb.edu.au/php/politics.php?action=matinfo&lang=russian&sstring=671

1952—1953 елларда Башкортстан АССРның Уфа өлкәсенә кергән булган.

1956 елның 4 июлендә район бетерелә, җирләре Караидел районы составына кергәннәр.

 Матбугат 
1937 елда Караидел районыннан аерылып, Байкыбашта район төзелгәч, анда татарча "Lenince" (“Ленинче”) (1937 - 1948) / (1948 елдан  1956 елга кадәр - “Ленинчы”) гәҗите чыгып килә.

 Административ бүленеш 
Район составына 16 авыл шурасына бүленгән (1940): Әртәкүл, Байкыбаш, Дәвеш, Дубровка, Елдәк, Мерәсем, Яңа Байкыбаш, Подлуб, Расстреляево, Сидәш, Иске Акбүләк, Тегермән, Түргәнәй, Ургыш, Хорошаево, Яугилде.Башкортстанның административ-территориаль бүленеше (1940 елның 1 июне хәленә) 
 Халык 
1939 елда Байкыбыш районы халкы 33 631 кеше тәшкил иткән, шул исәптә «махсус контингент» — 701 кеше.http://demoscope.ru/weekly/ssp/rus_pop_39_2.php Милли составында татарлар өстенлек иткәннәр — 15 121 кеше (45,0%), урыслар — 9 521 кеше (28,3%), башкортлар — 4 914 кеше (14,1%), чирмешләр — 2 118 (6,3%).http://demoscope.ru/weekly/ssp/rus_nac_39_ra.php?reg=2076
 Искәрмәләр 

Төркем:Башкортстанның юкка чыккан районнары